Սերը լուսնի լույսի տակ

**Սերը լուսնի լույսի տակ** (), հարավկորեական հեռուստասերիալ, որում նկարահանվել են Պակ Բո Գոմը և Կիմ Յու Ջոնգը, Ջինյոնի,Չե Սու Բինի և Կվակ Դոն Յոնի հետ։ Այս հեռուստասերիալը երիտասարդական ռոմանտիկայի մասին է։ Դեպքերը տեղի են ունենում 19-րդ դարում՝ Չոսոն արքայատոհմի գահակալման շրջանում։ Հեռուստասերիալը հիմնված է հեղինակ Յուն Յիսուի «*Ամպերով նկարված լուսնի լույսը*» վեպի վրա, որը հրատարակվել է որպես 5 մասից բաղկացած գիրք 2015 թվականին։ Հեռուստասերիալը ցուցադրվել է 2016 թվականի օգոստոսի 22-ից մինչ 2016 թվականի հոկտեմբերի 18-ը յուրաքանչյուր երկուշաբթի և երեքշաբթի, KBS2 հեռուստաալիքով ժամը 22:00 (Կորեայի ժամանակով)։ Հեռուստասերիալը բաղկացած է 18 էպիզոդներից։

Տեղային և արտասահմանյանը հիթը՝ «Լուսնի լույսը» հասել է հեռուստադիտողների առավելագույն  վարկանիշին՝ 23,3% Հարավային Կորեայում և արժանացել է գովասանքի արտադրության, բեմադրության և երաժշտության համար։ Մամուլն անդրադարձել է  հեռուստասերիալին և այն անվանել "Լուսնի լույսի սինդրոմ":

## Սյուժե
Պատմությունը ծավալվում է երկու անձանց շուրջ՝ Չոսոնի թագաժառանգ Լի Յոնգի և Հոն Ռաոն (Ռաոնա) անունով մի աղջկա, ով ձևանում է որպես թափառական տղա՝ Հոն Սամ Նոմ անունով, և ազնվականների որդիներին օգնում է սիրային հարցերում՝ խորհուրդներ տալով ու սիրային նամակներ գրելով՝ փողի դիմաց։ Իր հերթական հաճախորդներից մեկին ծառայություն մատուցելով՝ Ռաոնան Մո Մյոք լեռան վրա հանդիպում է արքայազնին՝ չիմանալով, սակայն, նրա ով լինելը։ Նրանց հանդիպումը վերջանում է նրանով, որ Ռաոնան Լի Յոնգին գցում է փոսի մեջ ու այդպես թողնելով՝ հեռանում։ Արքայազնը երդվում է, որ եթե իրենք նորից հանդիպեն, ապա նա վրեժխնդիր կլինի "այդ սրիկայից"։ Ու նրանց երկրորդ հանդիպումը շատ չի ուշանում։ Ռաոնը, պարտքերը մարելու համար ծառայության է մտնում պալատում՝ որպես ներքինի, ու դարձյալ հանդիպում Լի Յոնգին։ Վերջինս աշխատում է Սամ Նոմին մշտապես աչքի տակ ունենալ, որպեսզի ամեն հարմար առիթի հախից գա։ Աստիճանաբար նրանք ընկերանում են, ու այդ ընկերությունը գնալով խորանում է։ Ռաոնը նաև ծանոթություն է հաստատում պալատի ներսում Լի Յոնգի մանկության երկու ընկերների՝ Կիմ Յուն Սոնի և Կիմ Պուն Յոնի հետ։ Պուն Յոնը արքայազնի անձնական թիկնապահն է ու միակ մարդը, ում նա կարող է մինչև վերջ վստահել։ Բայց Պուն Յոնը նույնպես գաղտնիք ունի արքայազնից, որի բացահայտման դեպքում կարող է կորցնել նրան։ Յուն Սոնը այժմ արքայազնի հետ լավ հարաբերությունների մեջ չէ, քանի որ վերջինիս հայտնի է, որ Յուն Սոնի պապը՝ Առաջին նախարար Կիմը թոռանն ուզում է դարձնել Չոսոնի հաջորդ արքա։ 
Ռաոնի համար պալատում գտնվելը շատ վտանգավոր է, քանի որ եթե ինչ֊որ մեկն իմանա նրա գաղտնիքը, դաժան մահապատիժ է սպասում։ Բայց այնուամենայնիվ ոմանք բացահայտում են Ռաոնի գաղտնիքը,նույնիսկ ավելին, քան ինքն իր մասին գիտեր նա։ Ու այդ մարդիկ որոշիչ դեր են կատարում աղջկա ճակատագրի մեջ։
Թեժ զարգացումները, նորանոր բացահայտումներն ու անվերծանելի առեղծվածները, խորիմաստ խոսքերն ու սխրագործություններն ավելի հետաքրքիր ու հուզումնալից են դարձնում պատմությունը, հետզհետե ավելացնելով դիտողների լարվածությունն ու անհամբերությունը։

## Դերերում
### Գլխավոր դերերում
*Պակ Բո Գոմ - Լի Յոնգ
**Ջունգ Յուն Սոկ - երիտասարդ Յոնգ
:Նա թագավորի միակ որդին է և գահի ժառանգը։ Խելացի, պայծառ և չարաճճի, անկանխատեսելի լինելու պատճառով՝ ծառաները նրան չեն սիրում
*Կիմ Յու Ջոնգ - Հոն Ռաոն
**Կիմ Ջի Յանգ - երիտասարդ Ռաոն
:Խելացի և  հանրաճանաչ է փողոցում, նա հագնվում է որպես տղամարդ իր մոր պարտադրմամբ և ապրում է Սամ Նոմ անունով որպես հարաբերությունների կարգավորման խորհրդական։ Վերջ ի վերջո նա դառնում է ներքինի Հոն, իսկ ավելի ուշ` դառնում է արքայազնի անձնական ներքինին։
*Ջինյան - Կիմ Յուն Սոն
**Լի Հո Ջե - երիտասարդ Յուն Սոն
:Խարիզմատիկ և հավասարակշռված, նա հզոր ընտանիքում ծնված գիտնական է։ Նա մեծացել է Յոնգի հետ և եղել է նրա մտերիմ ընկերը։
*Չե Սու Բին - Չո Հա Յոն
:Մի կին իր սերնդի առջևից, նա շատ հպարտ է, աշխարհիկ և շիտակ։ Որպես ծեսերի ազդեցիկ նախարարի դուստր, նա ընտրվել է որպես Յոնգի արքայական կին։
*Կվակ Դոնգ Յոն - Կիմ Պուն Յոն
**Նո Կանգ Մին - երիտասարդ Պուն Յոն
:Հմուտ սուսերամարտիկ ։Նա նաև թագաժառանգ արքայազնի թագավորական գվարդիայի ղեկավարն է պալատում։ Նա ոչ միայն Յոնգի մանկության ընկերն է, այլ նաև նրա  վստահելի մտերիմը։

### Երկրորդական դերեր
#### Թագավորական ընտանիքի անդամներ
*Կիմ Սունգ Սու - թագավոր
*Սո Ջոնգ - թագուհի Յուն
*Ջոն Մի Սոն - տիկին Պակ Սուկ Ուի
*Ջունգ Հե Սունգ - արքայադուստր Մյոնգ Ըն
*Հո Ջունգ Ըն - արքայադուստր Յոնգ  Ըն

#### Ներքինիներ և սպասուհիներ
*Ջանգ Գվանգ - ներքինի Հան 
*Լի Ջուն Հյոկ ներքինի Ջանգ
*Ջո Հի Բոնգ - ներքինի Սուն
*Չոի Դե Չուլ - ներքինի Մա
*Թե Հանգ Հո - Դո Գի
*Օ Ըի Շիկ - Սոնգ Յոլ
*Ջունգ Յու Մին - Վոլ Հի

#### Կիմերի տոհմ
*Չոն Հո Ջին - Կիմ Հոն, վարչապետ
*Հան Սու Յոն - թագուհի կիմ
*Պակ Չուլ Մին - Կիմ Ըի Գյո, կադրերի նախարար
*Բանգ Ջունգ Հյուն - Կիմ Գուն Գյո, հարկերի նախարար
#### Հոների տոհմ
*Ջունգ Հե Կյուն - Հոն Գյոն Նե
*Կիմ Յո Ջին - Կիմ Սո Սա

### Ջոերի տոհմ և խորհրդականներ
*Լի Դե Յոն - Ջո Ման Հյոնգ, ծեսերի նախարար
*Ան Նե Սանգ - Ջոնգ Յակ Յոնգ
*Ան Սե Հա - վարպետ Ջունգ Դոկ Հո 
### Կամեո
*Չա Թե Հյուն - ֆերմայի ծառա
*Ջո Յո Ջոնգ - ազնիվ կին
*Ջունգ Յի Րանգ
*Լ Մուն Սիկ - մարդ, ով ամորձատում էր
*Կիմ Սուլ Գի - ներքինու աշակերտ

## Արտադրություն
2015 թվականի դեկտեմբերին KBS Media-ն հայտարարել է, որ նրանք ադապտացնելու և արտադրելու են հեղինակ Յուն Յի Սուի հայտնի «*Ամպերներով նկարված լուսնի լույսը*» վեպը։ Պակ Բո Գոմը ծրագրին է միացել 2016 թվականի փետրվարին, իսկ Կիմ Յու Ջունգը՝ ապրիլին։ Սցենարի առաջին ընթերցումը տեղի է ունեցել 2016 թվականի մայիսի 26-ին Յոիդոյում, Սեուլ, իսկ հեռուստասերիալի նկարահանումները սկսվել են հունիսի սկզբին։
thumb|left|Պակը և Կիմը «Լուսնի լույսը» հեռուստասերիալի մամուլի ասուլիսի ժամանակ, 2016 թվականի օգոստոս

Դորամայի առաջին թիզերը գլխավոր դերասանի Պակի մասնակցությամբ, ով հագել էր վիշապի խալաթ, և պարում էր Ջեսսի Մատադորայի հայտնի ֆրանսիական՝ "Bomba" փոփ երգի ներքո, Կվանգհվամունի մոտ, թողարկվել է 2016 թվականի հուլիսին և դարձել է վիրուսային հիթ։

2016 թվականի օգոստոսի 18-ին տեղի ունեցած մամուլի ասուլիսի ժամանակ տնօրեն Կիմ Սունգ Յունը նշել է, որ չնայած հեռուստասերիալը բեմադրված է 19-րդ դարում, բեմադրության նպատակն է ցույց տալ ավելի ժամանակակից ուղերձ՝ ավելացնելով. "Մեր ուշադրությունը կենտրոնացված էր  ռոմանտիկ, գեղեցիկ, բայց տխուր սիրավեպի ստեղծման վրա։ Մենք ցանկանում էինք, որպեսզի հեռուստադիտողները կարողանային նույնացնել իրենց զգացմունքները։ Չկա մեծ փոխաբերություն։ Քաղաքական ուղերձները հրապարակելու փոխարեն մենք կենտրոնացել ենք այն բանի վրա, որպեսզի պատմենք պատմություն, որի հետ շատ հեշտ է բացահայտվելը":

Բարձր վարկանիշի  շնորհիվ, KBS-ը բանակցել է արտադրության ժամկետը երկարացնելու և նախնական 18 էպիզոդի փոխարեն նկարահանել 20-ը։  Գլխավոր պրոդյուսերը Կանգ Բունգ Թեկը մերժելով՝ ասել է, որ սյուժեի շրջանակները արդեն դրված են, և այն միայն բարդություններ կստեղծի նկարահանման գրաֆիկի և նկարահանող խմբի համար։

«*Սերը լուսնի լույսի տակ»* հեռուստասերիալը տնօրեն Բեք Սանգ Հունի, կինեմատոգրաֆ Կիմ Սի Հյոնգի և երաժշտական տնօրեն Գաեմիի երկրորդ համագործակցությունն է «*[[Արևի հետնորդները|Արևի հետնորդները»]]* (2016) հեռուստասերիալից հետո։

## Համբավ
Հեռուստասերիալը քննադատների և դիտողների կողմից արժանացել է գովասանքի, նրա արտադրության, բեմադրության և երաժշտության համար։ Այդ փաստը հաստատել է երրորդ սերիայի պրեմիերայի վարկանիշը և անկասկած եղել է առաջին տեղում, նույն ժամանակահատվածում ցուցադրվող մյուս երեք դորամանների հետ պայքարում։ Բացի այդ, այն եղել է KBS-ի 2010 թվականից սկսած երկուշաբթի-երեքշաբթի օրերին ցուցադրված դորամաններից ամենաբարձր վարկանիշովը։ Այն նաև իշխել է արդիականության, բովանդակության և վարկանիշի վրա և դրանց սահմաններից դուրս, ինչը և ստիպում է լրատվամիջոցներին հեռուստասերիալի հայտնիությունը անվանել՝ «Moonlight Syndrome»: Բացի այդ, այն գլխավորել է Ֆիլիպիններում դիտումների վարկանիշը, որտեղ հեռուստասերիալի պրեմիերան կայացել է 2017 թվականի մարտին ABS-CBN հեռուստաալիքում։

thumb|250px|<small>(ձախից- աջ).</small> Ջինյանգը, Կիմը, Պակ, Չան և Կվակը հեռուստասերիալի մամլո ասուլիսի ժամանակ, 2016 թվական օգոստոս
Վեպի վաճառքն աճել է մինչ 56%, դորամայի ցուցադրումից հետո։ Հետևաբար, արտերկրում ունեցած պահանջարկը հանգեցրեց նրան, որ այն թարգմանվեց չինարեն և պլանավորվում է թարգմանել ճապոներեն և թայլանդերեն։ KakaoTalk-ը ևLINE-ը թողարկել են թվային պիտակներ, իսկ Րա Օնի երեք հագուստները հասանելի են դարձրել «I Love Nicky» խաղում գնելու համար։ Յոնգի և Րա Օնի հավերժական ապարանջանը վաճառքի է հանվել, որպես պաշտոնական ապրանք, իսկ 336 էջանոց դրամայի մասին պատմող պաշտոնական ֆոտոալբոմը դարձել է բեստսելեր : «Լուսնի լույսը» ընդօրինակվել է նաև այնպիսի շոուներում, ինչպիսիք են՝ «*Saturday Night Live Korea*» և «*The Return of Superman*»: 2016 թվականի սեպտեմբերին KBS Media-ն ձեռք է բերել «Լուսնի լույսը» դորամայի երաժշտական արտադրության ադապտացիայի իրավունք։

2016 թվականի հոկտեմբերի 19-ին Պակը, Կիմը, Ջինյանգը և Կվակը անցկացրել են երկրպագուների բեմական հագուստների հանդիսավոր ստորագրումը, պատմական Գյոնգբոկգունգ պալատում, որտեղ նկարահանվել են տեսարաններ հեռուստասերիալից։ Ավելի քան 5,000 երկրպագու հավաքվել էր, որպեսզի տեսնի դերասաններին, նաև միջոցառումը ուղիղ եթերով ցուցադրվել է Ֆեյսբուքում։ Ի նշան  երախտագիտության, դրամայի ունեցած հաջողության համար, այն եղել է KBS-ի և Korea Creative Content Agency-ի համատեղ ջանքը։

Viki-ի հետ համագործակցության ընթացքում, շարքը ցուցադրվել է Կալիֆոռնիայի համալսարանում, Բերկլիում  2016 թվականի հոկտեմբերին Կորեական կազմակերպությունների՝  KUNA և K-Popular-ի հետ համագործակցության ընթացքում։

## Սաունդթրեկներ

2016 թվականի օգոստոսին որպես երաժշտական տնօրեն ծրագրին է միանում OU Entertainment-ի անդամ Գեմին, իրական անունը Կանգ Դոնգ Յուն։ Ջինյանգը, որը մարմանվորում էր Յուն Սունգին, կազմում և կյանքի է կոչում "Misty Road" երգը, որը երգում է Բենը։ "My Person" երգը, տնօրինել է Պակը, որը ավարտել է ձայագրումը 2016 թվականի հոկտեմբերին, գրվել է կոմպոզիտոր Կիմ Սե Ջինի հետ համագործակցության արդյունքում։ Այն գլխավորել է Melon, Mnet, Bugs, olleh, Soribada, Genie, Naver և Monkey3 հիթ-շարքերը թողարկումից հետո։

2016 թվականի հոկտեմբերի 27-ին թողարկվել է սաունդթրեկների ալբոմը բաղկացած երկու սկավառակներից, այդ թվում "Because I Miss You" երգի անընդհատ հնչող տարբերակը, 13 գործիքային և 3 հատուկ ֆոնային երաժշտություն, որոնց հեղինակն են Second Moon ֆոլկ-ֆյուժն խումը։

Դրաման նշանավորվեց երկու հայտնի բալլադերների՝ Սունգ Սի Կյունգի և Բեք Ջի Յանգի վերադարձով՝ երկու տարի անց։

### Երգացանկ

### Արտոնագրված երգեր

## Մամուլ

## Վարկանիշ


*In the table above, the  represent the lowest ratings and the  represent the highest
*A 57-minute special broadcast was aired on August 29, prior to episode three, and contained condensed versions of episodes one and two.
*A 150-minute Chuseok holiday broadcast was aired on September 16 and consisted of condensed versions of episodes 1 to 8 and behind-the-scenes clips.
*An 85-minute special episode aired after the finale on October 18. It was hosted by comedians Kim Jun-hyun and Jung Yi-rang with narration by the casts. It included behind-the-scenes clips, unreleased footage and interviews.
*A 70-minute, spoiler-filled making-of entitled *150 Days of Traveling in the Moonlight* was aired exclusively on KBS World in November 11, 2016.

## Մրցանակաբաշխություններ և անվանակարգեր

## Արտասահմանյան ցուցադրում
Ամբողջ աշխարհում հեռուստասերիալը ցուցադրվել է անգլերեն ենթագրերով, ցուցադրումը սկսվել է 2016 թվականի օգոստոսի 23-ին յուրաքանչյուր երեքշաբթի և չորեքշաբթի ժամը 21:50 (Կորեայի ժամանակով) KBS World հեռուստաալիքով։ Բացի այդ նաև ցուցադրվել է DramaFever, Viki և Hulu հեռուստաալիքներով։
*՝ Mango TV հեռուստաալիք
*՝ Channel 8 հեռուստաալիք, iQIYI
*՝ Viu հեռուստաալիք, iQIYI
*՝ Viu, 8TV հեռուստաալիքներ, iQIYI
*՝ ViuTV, Now TV հեռուստաալիքներ
*՝ HTV2 հեռուստաալիք, iQIYI
*՝ KKTV, Videoland Drama
* KNTV հեռուստաալիք
*՝ Transvision հեռուստաալիք, iQIYI
*՝ ABS-CBN, Viu, iWanTV հեռուստաալիքներ, iQIYI
* (Կալիֆորնիա)՝ KTSF հեռուստաալիք
*՝ Shant հեռուստաալիք
*՝ iQIYI
*՝ iQIYI
*՝ iQIYI
*՝ iQIYI

## Ծանոթագրություններ


## Արտաքին հղումներ

Կատեգորիա:Կորեերեն հեռուստասերիալներ
Կատեգորիա:Հարավկորեական պատմական հեռուստասերիալներ